***POZIVNICA***

    18-sti dan u mjesecu studenom sjećamo se tragedije Grada Heroja.

Dom učenika Ugostiteljsko-turističke škole ove će godine po 8. put obilježiti taj dan pješačenjem od Osijeka do vukovarskog groblja i time odati počast svim žrtvama Domovinskog rata.

    Pozivamo odgajatelje učeničkih domova da povedu grupu učenika, te se pridruže Koloni sjećanja koja kreće 17.studenoga u 23.45 sa Zelenog polja, Osijek. Dolazak u vukovarsku bolnicu je oko 8 sati ujutro gdje nas čeka okrjepa, nakon čega slijedi svečani program u krugu bolnice, te nastavak pješačenja do groblja.

    Povratak do Osijeka autobusima organizira HVIDRA kao i cjelokupnu logistiku puta kojom osiguravaju prateća vozila za odmor, te hranu i piće do Vukovara.

   Iako je dionica puta vrlo duga, te učenici toga dana prijeđu oko 45 km na nogama, provedu i do 18 sati na otvorenom i hladnoći, ostave iza sebe neprospavanu noć, naša višegodišnja iskustva govore da oni osjećaju viši cilj ovog projekta te se zadovoljni sobom i  međusobno još povezaniji vraćaju u svakodnevicu pomičući granice svojih mogućnosti.

Prošle godine u koloni koja je prošla ovu dionicu od 45 km sudjelovalo je 270 učenika, deset profesora i dva ravnatelja.

Naglasila bih da su nam se 2016.godine priključili učenici, profesori i ravnatelj Učeničkog doma Split koji su dodatnu žrtvu iskazali i iscrpljujućim putovanjem do Osijeka, te potvrdili vrijednost ovog projekta.

Dom učenika Ugositeljsko-turističke škole, Osijek